Diari Oficial de la Generalitat Valenciana


Sumari del DOGV 7925, del 25-11-2016 (2016/8855)

RESOLUCIÓ de 27 d'octubre de 2016, de la Conselleria d'Hisenda i Model Econòmic per la qual s'autoritza generar crèdits, per fons finalistes del Ministeri de Justícia, en el capítol 2 del programa 141.10, Administració de Justícia, i en el capítol 6 del programa 121.60, Sistemes d'Informació, per un import de 779.000,96 euros. Expedient número 07-007/16-112.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7925

Data del DOGV
:   25-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8855


Data del document
:   27-10-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 d'octubre de 2016, de la Conselleria d'Hisenda i Model Econòmic per la qual s'autoritza generar crèdits, per fons finalistes del Ministeri de Justícia, en el capítol 2 del programa 141.10, Administració de Justícia, i en el capítol 6 del programa 121.60, Sistemes d'Informació, per un import de 779.000,96 euros. Expedient número 07-007/16-112.  
 [2016/8855]  
El Ministeri de Justícia i la Generalitat han subscrit, amb data 5 de setembre de 2016, el conveni pel qual es formalitzen els compromisos financers de l'Acord del Consell de Ministres de 22 de maig, en què es va aprovar la distribució del crèdit per a 2016 del Programa de Reforma de l'Administració de Justícia, i es va assignar a la Comunitat Valenciana l'import de 779.320 euros per a aquest exercici, del qual s'han descomptat 319,04 euros no executats de l'assignació 2015.  
  
En el conveni s'estableix que el Ministeri lliurarà els fons atenent el que disposa l'article 86.2 de la Llei General Pressupostària i que la Generalitat haurà de destinar-los durant 2016 a algun dels següents compromisos financers assumits en el Ple de la Conferència Sectorial d'Administració de Justícia:  
a) Avançar en l'ús de noves tecnologies fins a aconseguir:  
- Sistemes de gestió processal compatibles entre si que permeten la plena interoperabilitat segons acorde el CTEAJE.  
- Digitalització de processos de tramitació i gestió processal, així com connexió digital en les oficines judicials amb els diferents actors que intervenen en els procediments.  
b) Avançar en la implementació de l'Oficina Judicial i Fiscal.  
c) Oferir la seguretat jurídica necessària mitjançant l'ús de noves tecnologies  
A fi de complir els compromisos establits, la Conselleria de Justícia, Administració Pública, Reformes Democràtiques i Llibertats Públiques proposa generar crèdit a càrrec d'aquests ingressos i destinar 54.000,96 euros al capítol 2 del programa 141.10, Administració de Justícia, i els 725.000 restants a inversions en equips i material informàtic per a l'Administració i societat de la informació, que es gestionaran per la Direcció General de Tecnologies de la Informació i les Comunicacions, a través del programa 121.60, Sistemes d'Informació, de la Conselleria d'Hisenda i Model Econòmic.  
  
A aquest efecte i en virtut del que disposen els articles 17 i 20 de la Llei 11/2015, de Pressupostos de la Generalitat per a 2016, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza un augment en el pressupost d'ingressos en l'aplicació 401.09 per un import de 54.000,96 euros i en l'aplicació 701.09 per import de 725.000 euros.  
  
Segon  
S'autoritza un augment de crèdit en les aplicacions i pels imports que es detallen a continuació:  
  
Aplicació Import  
38.00.13.879.46.7 54.000,96  
21.60.73.828.32.0 725.000,00  
Total augment despeses 779.000,96  
  
  
Tercer  
Com a conseqüència dels imports generats s'afigen en les FP3 dels programes 141.10 i 121.60, les dades relatives a les aplicacions d'ingressos 401.09 i 701.09 que queden establides en els termes següents:  
  
  
  
  
Programa 141.10, Administració de Justícia  
  
Codi ingrés Origen / Destinació finançament Cap. Línia/ Projecte Import  
401.09 Transferències corrents de l'Administració de l'Estat. Àrea de Justícia i Interior.   
 Programa Reformes Administració de Justícia. Conv 2016 2 NA 54.000,96  
  
  
  
Programa 126.10, Sistemes d'Informació  
  
Codi Ingrés Origen / Destinació del finançament Cap. Línia/ Projecte Import  
701.09 Transferències de capital de l'Administració de l'Estat. Àrea de Justícia i Interior.   
 Programa Reformes Administració de Justícia. Conv 2016 6 QI380 725.000,00  
  
  
València, 27 d'octubre de 2016.- El conseller d'Hisenda i Model Econòmic: Vicent Soler i Marco.